Kirsten Holst var ikke mindst kendt for sin store produktion af kriminalromaner. Kirsten Holst boede en del af barndommen i Hjørring, hvor hendes far var politimester. I 1958 blev hun gift med forfatteren Knud Holst, og parret boede en årrække i Løkken. De blev skilt i 1978. Kirsten Holst efterlader sig døtrene Charlotte, Henriette og Hanne-Vibeke. Sidstnævnte er ligeledes forfatter.

Referat:
Den nordjyske forfatter Kirsten Holst døde den 22. september i Vejle efter længere tids sygdom, oplyser familien. Hun blev 72 år.